ข้อบัญญัติองค์การบริหารส่วนตำบลนาคอเรือข้อบัญญัติองค์การบริหารส่วนตำบลนาคอเรือเรื่องการกำหนดค่าตอบแทนการอนุญาตให้ใช้ประโยชน์ในที่ดินของรัฐพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลนาคอเรือว่าด้วยการกำหนดค่าตอบแทนการอนุญาตให้ใช้ประโยชน์ในที่ดินของรัฐอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๙ แห่งประมวลกฎหมายที่ดิน พ.ศ. ๒๔๙๗และมาตรา ๙/๑ แห่งประมวลกฎหมายที่ดิน ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน (ฉบับที่ ๑๑) พ.ศ. ๒๕๕๑ องค์การบริหารส่วนตำบลนาคอเรือโดยความเห็นชอบของสภาองค์การบริหารส่วนตำบลนาคอเรือและนายอำเภอฮอดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนาคอเรือ เรื่องกำหนดค่าตอบแทนการอนุญาตให้ใช้ประโยชน์ในที่ดินของรัฐ พ.ศ. ๒๕๕๙ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลนาคอเรือตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลนาคอเรือเป็นต้นไปข้อ ๓ ให้นายกองค์การบริหารส่วนตำบลนาคอเรือเป็นผู้รักษาการตามข้อบัญญัตินี้และให้มีอำนาจตีความ วินิจฉัย ออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๔ ในข้อบัญญัตินี้ที่ดิน หมายความว่าพื้นดินทั่วไป และให้หมายความรวมถึงภูเขา ห้วย หนอง คลอง บึง บาง ลำน้ำ ทะเลสาบเกาะ และที่ชายทะเลด้วยที่ดินของรัฐ หมายความว่าที่ดินอันเป็นสาธารณสมบัติของแผ่นดินรวมทรัพย์สินทุกชนิดของแผ่นดินซึ่งใช้เพื่อสาธารณประโยชน์หรือสงวนไว้เพื่อประโยชน์ร่วมกันเช่น(๑) ที่ดินรกร้างว่างเปล่า และที่ดินซึ่งมีผู้เวนคืนหรือทอดทิ้งหรือกลับมาเป็นของแผ่นดินโดยประการอื่นตามกฎหมายที่ดิน(๒) ทรัพย์สินสำหรับพลเมืองใช้ร่วมกัน เป็นต้นว่า ที่ชายตลิ่ง ทางน้ำทางหลวง ทะเลสาบ(๓) ทรัพย์สินใช้เพื่อประโยชน์ของแผ่นดินโดยเฉพาะ เป็นต้นว่าป้อมและโรงทหาร สำนักราชการบ้านเมือง เรือรบ อาวุธยุทธภัณฑ์ผู้รับอนุญาต หมายความว่า ผู้ที่ได้รับอนุญาตจากพนักงานเจ้าหน้าที่ตามมาตรา ๙ แห่งประมวลกฎหมายที่ดินพนักงานเจ้าหน้าที่ หมายความว่าพนักงานเจ้าหน้าที่ตามมาตรา ๙ แห่งประมวลกฎหมายที่ดินทบวงการเมือง หมายความว่าหน่วยราชการที่มีฐานะเป็นนิติบุคคลของทางราชการส่วนกลาง ราชการส่วนภูมิภาคหรือราชการส่วนท้องถิ่นค่าตอบแทน หมายความว่า จำนวนเงินที่ผู้ได้รับอนุญาตตามข้อบัญญัตินี้ต้องเสียเป็นรายปีให้แก่องค์การบริหารส่วนตำบลนาคอเรือข้อ ๕ ที่ดินของรัฐที่มิได้มีผู้ใดมีสิทธิครอบครองตามมาตรา๙ แห่งประมวลกฎหมายที่ดิน พ.ศ. ๒๔๙๗ หากผู้ใดกระทำการด้วยประการใด ๆในที่ดินนั้นต้องได้รับอนุญาตจากพนักงานเจ้าหน้าที่ตามกฎหมายและต้องเสียค่าตอบแทนให้แก่องค์การบริหารส่วนตำบลนาคอเรือข้อ ๖ ภายใต้บังคับกฎหมายว่าด้วยการเหมืองแร่และการป่าไม้ที่ดินของรัฐนั้นถ้ามิได้มีสิทธิครอบครองหรือมิได้รับอนุญาตจากพนักงานเจ้าหน้าที่แล้วห้ามมิให้บุคคลใด(๑) เข้าไปยึดครอง ครอบครอง รวมตลอดถึงการก่อสร้างหรือเผาป่า(๒) ทำด้วยประการใด ๆ ให้เป็นการทำลายหรือทำให้เสื่อมสภาพที่ดินที่หิน ที่กรวด หรือที่ทรายในบริเวณที่รัฐมนตรีประกาศหวงห้ามในราชกิจจานุเบกษา(๓) ทำสิ่งหนึ่งสิ่งใดอันเป็นอันตรายแก่ทรัพย์สินในดินหมวด ๒อัตราค่าตอบแทนในการอนุญาต ข้อ ๗ ให้ผู้รับอนุญาตตามมาตรา ๙แห่งประมวลกฎหมายที่ดิน เสียค่าตอบแทนให้แก่องค์การบริหารส่วนตำบลนาคอเรืออัตราตามบัญชีท้ายข้อบัญญัตินี้ให้แบ่งค่าตอบแทนที่ได้รับตามวรรคหนึ่งให้แก่องค์การบริหารส่วนจังหวัดในอัตราร้อยละสี่สิบของค่าตอบแทนที่ได้รับภายในกำหนดสามสิบวันนับแต่วันที่ได้รับและให้ค่าตอบแทนส่วนที่เหลือตกเป็นรายได้ขององค์การบริหารส่วนตำบลนาคอเรือหมวด ๓หลักเกณฑ์และเงื่อนไข ข้อ ๘ ให้ผู้ได้รับอนุญาตยื่นใบอนุญาตพร้อมชำระค่าตอบแทนต่อพนักงานจัดเก็บรายได้ณ ที่ทำการองค์การบริหารส่วนตำบลนาคอเรือภายใน ๑๕วันนับแต่วันที่ได้รับอนุญาตจากพนักงานเจ้าหน้าที่หรือนับแต่วันที่ข้อบัญญัตินี้มีผลบังคับใช้ในกรณีที่ระยะเวลาที่ได้รับอนุญาตมีกำหนดเวลาเกินกว่าหนึ่งปีเศษของปี ให้นับเป็นหนึ่งปี และให้เสียค่าตอบแทนสำหรับเศษของปีนั้นภายใน ๑๕วันนับแต่วันครบรอบหนึ่งปีที่ได้รับอนุญาตถ้าระยะเวลาที่ได้รับอนุญาตมีกำหนดเวลาไม่ถึงหนึ่งปีให้เสียค่าตอบแทนเท่ากับหนึ่งปีข้อ ๙ ผู้ได้รับอนุญาตผู้ใดไม่เสียค่าตอบแทนในอัตราตามบัญชีท้ายข้อบัญญัตินี้ต้องระวางโทษปรับ๑,๐๐๐ บาทข้อ ๑๐ ให้นายกองค์การบริหารส่วนตำบลนาคอเรือเป็นผู้รักษาการตามข้อบัญญัตินี้ และให้มีอำนาจตีความวินิจฉัย ออกระเบียบ ประกาศ และคำสั่ง เพื่อให้เป็นไปตามข้อบัญญัตินี้ประกาศณ วันที่ ๒๑ ธันวาคม พ.ศ. ๒๕๕๙เอกรินทร์เม็ดโทนายกองค์การบริหารส่วนตำบลนาคอเรือ[เอกสารแนบท้าย]๑. บัญชีอัตราธรรมเนียมท้ายข้อบัญญัติองค์การบริหารส่วนตำบลนาคอเรือเรื่อง การกำหนดค่าตอบแทนการอนุญาตให้ใช้ประโยชน์ในที่ดินของรัฐ พ.ศ. ๒๕๕๙(ดูข้อมูลจากภาพกฎหมาย)พรวิภา/อัญชลี/จัดทำ๘ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๘ ง/หน้า ๑๗๒/๔ กันยายน ๒๕๖๐